9 માર્ચ 1943માં જન્મેલા બોબી ફિશરના જન્મ પ્રમાણપત્રમાં તેના પિતાનું નામ લખેલું હતું. તો પણ બોબી કોઈ દિવસ પોતાના પિતાને શોધી ન શક્યા. મા ઘરમાં પરાયા પુરૂષો સાથે સહશયન માણતી અને બોબી માતાને એટલું કહી ટોકતો કે અવાજ ન કરો મને શતરંજની નવી ટેકનીક શોધવામાં તકલીફ પડે છે. બોબીના જન્મ પહેલા તેની માતાએ અડધુ યુરોપ ઘુમી નાખ્યું હતું. તેને જોઈતી હતી જર્મન સિટીઝનશિપ પણ આખરે અમેરિકાની મળી. પછી બોબીનો જન્મ થયો અને રશિયા અમેરિકા સહિત વિશ્વભરમાં માહોલ ગરમ બનવા લાગ્યું. માતાએ સ્વીકાર્યુ કે અમેરિકામાં પરગ્રહવાસી બનીને રહેવા સિવાય છૂટકો નથી. તેણે અમેરિકાને પોતાનું ઘર બનાવી લીઘુ.